1. Introduction – they are פטור. משנה קידושין דף כט. states the rule and the גמרא שם דף לד. shows how we know it.
2. Many exceptions mentioned in the גמרא:
3. Time bound mitzvos that women are obligated in: מצה, הקהל, שמחה. Elsewhere the גמרא mentions קידוש based on כל שישנו בשמור ישנו בזכור.
4. Non-time bound mitzvos that they are exempt from: תלמוד תורה, פריה ורביה, פדיון הבן.
5. Mitzvos d’rabanan – three places in ש"ס where we say אף הן היו באותו הנס.
6. מהר"ם שיק discusses whether they should be obligated in all מ"ע דרבנן שהז"ג.
7. Defining זמן גרמא. תוספות קידושין לו. ד"ה הקבלות – why do we need לימוד for נשים פטור מסמיכה if it is anyway a מ"ע שהז"ג (תוס' give an answer).
8. טורי אבן חגיגה טז: ד"ה בני ישראל – mitzvah doesn’t go away. This explains the necessity for a דרשה to teach פטור ממילה.
9. חכמת שלמה או"ח סימן תכו – event based is not considered זמן גרמא.
10. See ציץ אליעזר ח"ב סימן יא
11. Similar idea is used to explain the difficult רמב"ן קידושין דף לג:
12. Sugya of ציצית. מנחות מג. – ר' יהודה put ציצית in his wife’s בגד, so he must have held אין ז"ג.
13. מנחת חינוך מצוה שפו – According to ריטב"א only מצוות שבגוף have exemption of זמן גרמא, so maybe ר' יהודה held חובת מנא and that is why women are חייב? Answers that the ברכה להתעטף reveals that he holds חובת גברא.
14. חתם סופר או"ח סימן קפה – maybe women are חייב because זכר ליציאת מצרים and אף הן היו באותו הנס? This is not עיקרו על הנס.
15. May Women Volunteer?
16. רמב"ם ג:ט – sure, as long as they don’t say a ברכה
17. רמ"א יז:ב – concern for יוהרא.
18. שו"ת מהרי"ל החדשות סימן ז' ד"ה ועוד gives two reasons not to:
19. The point is to create the חיוב by buying the בגד, but it is still not a חיוב
20. It is to remember מצוות but she is פטור from so many
21. שו"ת אגרו"מ או"ח ח"ד סימן מט – not a huge feminist. Motivated women can wear ציצית privately, as long as not a בגד איש.
22. Opinion of רבינו תם – quoted in תוס' ר"ה דף לג. – women say a ברכה.
23. Proofs.
24. מיכל בת שאול
25. סומא
26. How can she say וצונו? שו"ת הרשב"א ח"א סימן קצג agrees with רבינו תם and ר"ן קידושין יג. בדפי הרי"ף explains the logic.
27. קובץ שיעורים קידושין אות קמב – neither of ר"ן’s explanations seems compelling.
28. Opinion of רמב"ם. ציצית ג:ט סוכה ו:יג
29. What is the objection
30. סמ"ג עשה מב – can’t say וצונו
31. רמב"ם ברכות א:טו assumes ברכה שאינה צריכה is אסור מן התורה.
32. Halacha. שו"ע יז:ב שו"ע תקפט:ו – along party lines.
33. Exceptions to party lines.
34. שו"ת יוסף אומץ לחיד"א סימן פב – if מחבר would have seen שו"ת מן השמים סימן א' he would have allowed women to say ברכה.
35. Rav Ovadya objects to this everywhere – שו"ת יביע אומר ח"א סימן מ'
36. ישועות יעקב סימן יז סוף ס"ק א' – חכם צבי didn’t allow women to say ברכה.
37. What about הבדלה?
38. ט"ז רצו:ז explains that any מ"ע דרבנן שהז"ג women don’t say ברכה so same trued for לולב מיום שני ואילך.
39. מגן אברהם says they can only volunteer the beracha when there is a מעשה, but over here the entire mitzvah is the ברכה.
40. Several problems seem to arise:
41. הלל
42. מג"א סימן תפט says women are מקבל to count ספירה.
43. פרמ"ג א"א ס"ק יא points out that women recite ברכות קריאת שמע even though it is not part of the מצות תפילה.
44. מנחת שלמה ח"ב סימן נח has opposite סברא to explain ברכת התורה
45. The difference is that all three of these examples involve a mitzvah independent of the ברכה, just that the mitzvah is done with speech alone. Over here the entire mitzvah of הבדלה is the ברכה. (Perhaps the lomdus is that having a קיום המצוה is a מתיר to say the ברכה. When there is no separate קיום המצוה אפילו כאינו מצווה ועושה there is no מתיר for the ברכה).
46. מגן אברהם סימן תכו writes that women don’t say קידוש לבנה because they caused the פגם הלבנה. ספר תולדות שמואל סוף מצוה לא suggests that the same may be true about הבדלה – women caused the need to be מבדיל בין קודש לחול by the חטא עץ הדעת, which kept us out of יום שכולו שבת.
47. Problem – נשמת שבת ח"ב סימן תקמח points out that even by קידוש לבנה there is no prohibition for them to say it, they just volunteered not to.

**1 - תלמוד בבלי מסכת קידושין דף כט עמוד א**

מתני'. כל מצות הבן על האב - אנשים חייבין, ונשים פטורות, וכל מצות האב על הבן - אחד אנשים ואחד נשים חייבין. וכל מצות עשה שהזמן גרמא - אנשים חייבין, ונשים פטורות, וכל מצות עשה שלא הזמן גרמא - אחד האנשים ואחד הנשים חייבין. וכל מצות לא תעשה, בין שהזמן גרמא בין שלא הזמן גרמא - אחד האנשים ואחד הנשים חייבין, חוץ מבל תקיף ובל תשחית ובל תטמא למתים.

**2 - תלמוד בבלי מסכת קידושין דף לד עמוד א**

ומצות עשה שהזמן גרמא - נשים פטורות. מנלן? גמר מתפילין, מה תפילין - נשים פטורות, אף כל מצות עשה שהזמן גרמא - נשים פטורות; ותפילין גמר לה מתלמוד תורה, מה תלמוד תורה - נשים פטורות, אף תפילין - נשים פטורות. ונקיש תפילין למזוזה! תפילין לתלמוד תורה איתקיש בין בפרשה ראשונה בין בפרשה שניה, תפילין למזוזה - בפרשה שניה לא איתקיש. ונקיש מזוזה לתלמוד תורה! לא סלקא דעתך, דכתיב: +דברים יא+ למען ירבו ימיכם, גברי בעי חיי, נשי לא בעי חיי? והרי סוכה, דמצות עשה שהזמן גרמא, דכתיב: +ויקרא כג+ בסוכות תשבו שבעת ימים, טעמא דכתב רחמנא האזרח - להוציא את הנשים, הא לאו הכי נשים חייבות! אמר אביי: איצטריך, סלקא דעתך אמינא הואיל דכתיב: בסוכות תשבו, תשבו - כעין תדורו, מה דירה - איש ואשתו, אף סוכה - איש ואשתו. ורבא אמר:

**3 - תוספות מסכת קידושין דף לו עמוד א**

מיהו מסמיכה קשה אמאי איצטריך קרא למעטינהו דהא עבודה לא אתחלל בהכי כלומר בלא סמיכה נמי אין הקרבן פסול בכך ואם נעשה סמיכה בנשים לא מיפסל קרבן בכך וי"ל דמ"מ איצטריך קרא למעוטי דסד"א משום דכתיב וסמך ושחט איתקש סמיכה לשחיטה מה שחיטה כשרה בנשים כדתנן בזבחים (דף לא:) ומייתי בשמעתא קמייתא דשחיטת חולין (דף ב:) כל הפסולין ששחטו שחיטתן כשרה שהשחיטה כשרה בזרים ובנשים וכו' אף סמיכה כשרה בנשים להכי איצטריך למעוטי ותנופה נמי איצטריך למעוטי משום דאשכחן תנופה דכשרה בנשים כדמפרש לקמן.

**4 - טורי אבן מסכת חגיגה דף טז עמוד ב**

בני ישראל סומכין ולא בנות ישראל סומכות. הק' התוספות בספ"ק דקדושין (דף לו ע"א) למה לי למעוטי נשים מסמיכה תיפוק ליה דה"ל מ"ע שהז"ג שאין נוהג אלא ביום, ותירצו סד"א דאיתקש סמיכה לשחיט' דכתיב וסמך ושחט מה שחיטה כשירה בנשים אף סמיכה כן. וק"ל מ"מ קרא למעוטי נשים מסמיכה ל"ל דהא אפילו אי מקשית ליה לשחיטה מהאי הקישא לא אתיא דסמיכה איכא חיובא בנשים דהא שחיטה גופ' ליכא חיובא בנשים אלא רשות וא"כ סמיכה נמי הכי הוי ואכתי בני ישראל למעוטי נשים מסמיכה למה לי. דהא השתא נמי דממעט להו מבני ישראל נשים סומכות רשות מצד סמיכה עצמו אלא דאיכא איסורא מצד אחר כיון דאין חייבות בסמיכה ממילא אסורים לסמוך דהא עבדי עבודה בקדשים שלא במקום מצוה והא אי הוינן פטרי לנשים מסמיכה מטעמא דה"ל מצות עשה שהז"ג ממילא אסורין לסמוך משום עבודה בקדשים שלא במקום מצוה. ול"נ דלק"מ דלא הוי מ"ע שהז"ג אלא כל היכא שהזמן הקבוע לה הוא קבוע ועומד בענין כשעבר הזמן אזדא לה לגמרי ובטלה מצותה ואין לה תשלומין מעתה כשופר סוכה ולולב חגיגה וראיי' כשעבר רגל זה ולא קיימיה בטלה מצוותן לגמרי ואף על גב דכשיחזור ויבאו רגלים אלו לאחר זמן הדר חייבים במצות הללו ההיא מצות בפ"ע הן ואינן תשלומין לאותן שלא קיים אלא חיוב מחדש הוא דהא אפי' קיימן עכשיו צריך לחזור ולקיימן להבא, אבל גבי סמיכה הא קביעת זמן שקבע תורה למצותו ביום דווקא ולא בלילה אין הלילה מבטל מצותו לגמרי אלא מפסקת דהלילה עצמה אינ' ראוי לסמיכה אבל אינ' מבטלת חיוב מצות סמיכה מהבעלים לגמרי אלא כשהאיר היום חוזר וניעור והדר הדרא עליה מצות סמיכה של קרבן זה גופא עליו ולעולם בכל יום בעמוד וסמוך קאי ואין זה מ"ע שהז"ג דהא אין הזמן גורם ביטול מצותו לגמרי ואינו אלא מפסיק מצד עצמו של זמן שאינו ראוי אבל חיוב המצוה מצד עצמו במקומ' עומדת והיא עצמה חוזרת למקומ' ביום ומצוה אחת היא, שהרי חיוב מצות סמיכת קרבן זה על הבעל אינו אלא פעם אחת לעולם ואם היה סומך אתמול פקע חיוב מצוה זו לגמרי מעליו ואם לא סמך אתמול האי מצוה גופ' שחייב אתמול היא היא עצמה חוזרת וניעורת היום וחייב לקיימה, והכי נמי מצות ציצית ותפילין למאן דאמר אין נוהגין בלילה דחשיב ליה ברפ"י דעירובין (דף צ"ו ע"א) מצות עשה שהז"ג לפטור את הנשים ולא אמרינן דהלילה מפסקת ואינה מבטלת דהא בהאיר היום בכל יום ויום חוזר וניעורין וחייבין בהן, לא דמי למצות סמיכה דגבי ציצית ותפילין אין יום ויום ושעה ושעה תשלומין לחברתה שאם לא קיים ביום זה אין יום הבא תשלומין לו דהא אפי' אם קיימיה ביומו מחויב בהן למחר וחיובא בפני עצמו מצד עצמו וכן בכל שעה ושעה, לפיכך אי אין נוהגים בלילה הא ודאי אין זה הפסק לחוד אלא ביטול גמור שפטורין לגמרי ואין להן תשלומין בקיומן בשאר ימים דאינהו די להפקיע את עצמן מחיוב הרמיא עליו מצד עצמו מפני עצמן, דהא אפי' היו זמנן בלילה אכתי נמי מחויב בהו בשאר ימים וכיון דאין נוהגין בלילה ביטול ופטור גמור הוא ולא הפסק בלחוד וה"ל מ"ע שהז"ג מש"ה נשים פטורים מהן, משא"כ מצות סמיכה שאין חיוב רמי על הבעלים לעולם אלא פעם אחת בלחוד ואי עבד בשע' ראשונה שנתחייב בהן נפטר לעולם מחובת סמיכה מקרבן זה אלא דאי לא עבד יש לו תשלומין לעולם, הא דלילה אינו זמנו אין זה ביטול ופטור לגמרי דמה לי אם היה נוהג בלילה היה סומך בלילה וממילא נפטר בימי' הבאים מה לי אם לילה אינו זמנו מ"מ לא נגרע ממצותו כלום ומחויב לעשותו ביום וחיוב הלילה אינו מעדיף במצוהו כלל. ופטורה אינ' מורדת דהא סוף סוף המצו' נתקיימה כהלכתה אם אינו נוהגת אלא בימים לחוד כמו שאם הי' נוהגת בלילה אין פטור הלילה אלא הפסק בעלמא ואין זה זמן גרמא ואי לא דמיעטה קרא ה"א דנשים חייבות בהן. ובהכי נמי ניחא לי הא דהקשו התם התוס' בפ"ב דמגילה (דף כ' ע"א) בשם הר"א כיון דאין מוהלין אלא ביום ל"ל אותו ולא אותה דאין אשה מחויבת למול את בנה בפ"ק דקידושין (דף כט ע"א) תיפוק ליה דה"ל מ"ע שהז"ג כיון דאינו נוהג בלילה דכתיב ביום השמיני ביום ולא בלילה. ולמאי דפי' לק"מ דמילה נמי אין קביעת זמן שקבעה תורה ביום דווקא ולא בלילה מבטל את מצותו לגמרי ואינ' אלא מפסקת בלחוד דהא אין מצות האב על בן זה למולו אלא פעם אחת לחוד, א"כ במה שאינו נוהגת בלילה אין מצותו נגרעת כלל ע"י זה ואם היתה נוהגת נמי בלילות לא מעלה ולא מוריד למצותו דאם היו מוהלו בלילה אינו מוהל שוב ביום ולעולם אינו נפטר מלמול אותו בן ובשביל שאינו נוהג בלילה אין זה מ"ע שהז"ג ואינו אלא הפסק בעלמא כיון דנוהג בימים לעולם, ואי לא מיעטה קרא הוה אמינא נשים חייבות:

**5 - חכמת שלמה אורח חיים סימן תכו**

הרואה לבנה בחידושה וכו'. נ"ב עיין במג"א ס"ק א' שכתב דברכת הלבנה הוי מע שהז"ג ונשים פטורות וכתב כן בשם השל"ה הקדוש ולדעתי זה היא תמוה מאד ואין לו ענין כלל למ"ע שהז"ג דכלל זה לא נאמר רק במצוה דגוף המצוה שייכא תמיד בכל ענין ובכל זמן כגון במצה או סוכה ולולב וכדומה דמצוה זו אפשר להתקיים בחשוון כמו בתשרי ואייר כמו בניסן ואעפ"כ אמרה התורה שבימים הללו חייב ומכאן ואילך פטור מוכח דהוי מ"ע שהז"ג ולכך נשים פטורות אבל בלבנה אטו הוה לה מניעה מכח הזמן זה הוי המניעה מגוף המצוה שלא שייכא ז דממ"נ אם כבר בירך פעם אחת על ראייתה לא שייך ברכה עוד ב"פ כיון שכבר בירך פ"א לו יהא דהוי פרי חדש אם בירך עליו בשעת ראיה או אכילה א"צ לברך אח"כ עוד ומכל מקום כשמתחדש בזנה החדשה פרי חדש מברכין שנית וטו יחשב בזה זמן גרמא זה ודאי אינו דאין המניעה מכח הזמן ואף אם לא ברכו עליו בחודש הזה מכל מקום לא שייך עוד ברכה מכח דמתחלת להתקטן אחר כך וא"כ הוי מניעת הברכה שאין כאן גוף הדבר לברך עליו והוה המניעה מכח הדבר שאין כאן לברך עליו ולא מכח הזמן דאטו בפירי דלא שכיח רק בקיץ לא התיה האשה מברכת על אכילתהאו ראייתה שהחיינו כיון דהוי זמן גרמא שבחורף ליתנהו להנך פירות זה ודאי אינו כך הלבנה בכל חדש כמו הפירי בכל שנה ולכך כיון דאין מניעה זו מכח גוף הזמן רק מכח הלבנה דבשעת חידוש מברכין ובשעת חסרונה אין מברכין ואין המניעה מכח הזמן רק מגוף הלבנה והוי ממש הלבנה חודש בחדשה כפירי של שנה ואין זה מ"ע שהזמן גרמא כנלפע"ד ברור ורבנן לא דקו בהאי במחילה מכבודם הרמה ודו"ק.

**6 - שו"ת ציץ אליעזר חלק ב סימן יא ד"ה ולענ"ד נראה**

ולענ"ד נראה דאין מזה ראיה, ואף אי נימא דחיוב של האב אינו כי אם עד י"ג שנה, נראה דמ"מ נמי לא מיקרי זאת מ"ע שהזמן גרמא, דמ"ע שהז"ג לא מיקרי כי אם כשעצם הזמן גורם להחיוב ועצם הזמן כשלעצמו גורם גם להפטור, דזהו הביאור של הזמן גרמא. כגון לולב סוכה וכדומה, שהזמן של אלו הימים גורם להחיוב, שנצטוינו לעשות ולקיים את המצוה באלו הימים, והזמן של שאר ימי השנה גורם להפטור, שבשאר הימים הזמן כשלעצמו אינו מוכשר ואינו מחייב לקיום המצוה, ויוצא שהזמן הוא שאינו חייב והוא הגורם שאין חיוב אז לקיים המצוה שאינו מוכשר לכך, ולכך הו"ל מ"ע שהזמן גרמא, אבל בנדו"ד הא אין הזמן כשלעצמו גורם להפטור, ולא שייך לומר שעצם הזמן הוא שאינו מחייבו, דהרי אילו יש לו באותו הזמן שלזה כבר מלאו י"ג שנה בן שני שעוד לא מלאו לו י"ג שנה הרי מחויב שפיר למוהלו, שהזמן והימים שפיר מוכשרים לכך. וזה שנפטר כבר האב מלמוהלו הוא משום שאין לו כבר על מי לקיים המצוה שנצטוה, שמכיון שהגיע הבן לעונשין כבר יצא מרשותו ונכנס לרשות עצמו. ושוב אין לו עליו כבר חיוב חנוכי, ואי אפשר לו לקיים המצוה מטעם החיוב. אבל החיוב הזה למול את בנו עד י"ג שנה אינו נפקע ממנו לעולם בשום עת ובשום זמן. לכן י"ל שבכה"ג הו"ל שפיר מ"ע שאין הזמן גרמא.

**7 - חידושי הרמב"ן מסכת קידושין דף לג עמוד ב**

והוי יודע דהאי תנא הכי תני איזוהי מצות עשה שהזמן גרמא כגון סוכה ואיזוהי מצות עשה שלא הזמן גרמא כגון מזוזה, ותנא ושייר, במצות עשה שהזמן גרמא שייר תפילין דכתיב בהדיא דפטורות וא"נ סבר אין הזמן גרמא שייר ראיה, ובמצות עשה שאין הזמן גרמא שייר טובא מורא וכבוד בכורים וחלה כסוי הדם ראשית הגז מתנות ספירת העומר פריקה טעינה פדיון פטר חמור ורוב המצוות כן, אלא לא בא לפרש ולמנות את כולם שאלו בא לפרטן בפרט הוה ליה למיתני אלו הן מצות עשה וכו', מדקתני איזוהי ש"מ כגון קתני, וכן בירושלמי ברישא וסיפא, ויש מי שטעה בזה, ולכן כתבתי.

**8 - תלמוד בבלי מסכת מנחות דף מג עמוד א**

רב יהודה רמי תכילתא לפרזומא דאינשי ביתיה, ומברך כל צפרא להתעטף בציצית. מדרמי, קסבר: מצות עשה שלא הזמן גרמא הוא, אמאי מברך כל צפרא וצפרא? כרבי, דתניא: תפילין כל זמן שמניחן מברך עליהן, דברי רבי. אי הכי, כל שעתא נמי! רב יהודה איניש צניעא הוה, ולא שרי ליה לגלימיה כוליה יומא. ומאי שנא מצפרא? כי משני מכסות לילה לכסות יום. ת"ר: הכל חייבין בציצית, כהנים, לוים וישראלים, גרים, נשים ועבדים; ר"ש פוטר בנשים, מפני שמצות עשה שהזמן גרמא הוא, וכל מצות עשה שהזמן גרמא נשים פטורות

**9 - מנחת חינוך מצוה שפו אות א**

בח"ז הבאתי כ"פ בשם הריטב"א דמ"ע שהז"ג דנשים פטורות דוקא במצוה שבגוף אבל במצוה שאינו בגופו כמו מילת הבן נשים ג"כ חייבות במקום דלא מיעטה התורה ורק במילה דהתורה מיעטה אותו וכו' א"כ נראה פשוט למאן דס"ל דציצית חובת טלית וכלי קופסא חייבים בציצית אף דכסות לילה פטור או המיוחד ללילה או בכ"ע בלילה לכל מר כדאית לי' מ"מ לא מיקרי מצות עשה שהז"ג לענין לפטור הנשים דלא הוי מצוה שבגוף רק להטיל ציצית בבגד א"כ נשים חייבות ג"כ דכאן לא איתמעטי נשים רק מחמת מ"ע שהז"ג עי' בש"ס א"כ קשה על הא דמבואר בש"ס דר"י רמי תכלת לפרזומי דאנשי ביתא ומברך כל צפרא להתעטף בציצית מדרמי קא סבר דהו"ל מ"ע שלא הז"ג אמאי מברך כל צפרא כרבו דתני' וכו' ומנלן דר"י ס"ל דה"ל מ"ע שלא הזמ"ג דלמא באמת ס"ל לר"י דכסות לילה פטור והו"ל מ"ע שהזמ"ג והא דרמי תכלתא לבגד אשה דר"י ס"ל כשמואל רבי' דציצית חובת טלית וגם ר"ח סובר דרב ג"כ ס"ל דחובת טלית הוא ור"י סובר כרבותיו א"כ נשים חייבות אף דהו"ל עשה דזמ"ג כיון דלא הוי מצוה שבגופה. אך באמת לא קשה דהנה לפני זה מבואר דמאן דסובר דציצית חובת מנא הו"ל עשייתה גמר מצותה ומברך בשעת עשיי' לעשות ציצית. ונראה פשוט למאן דס"ל דחובת טלית וכלי קופסא חייב בוודאי אין מצוה בלבישה כלל דמקיים המצוה בשלימות אם הם בקופסא וא"כ הברכה רק על העשי' ואם הלילה מפסיק מברך בכל יום על העשי' אף דאין שייך הלשון לעשות דהם עשוים מכבר אפשר דמברך על מצות ציצית עכ"פ כי ברכת להתעטף לא שייך כי אין מצוה בעיטוף כלל וכאן מבואר דר"י הי' מברך כל צפרא להתעטף ע"כ סובר דחובת גברא א"כ הו"ל מצוה שבגופו ונשים פטורות ע"כ פריך שפיר דע"כ ס"ל דלא הוי מ"ע שהז"ג דלילה חייב א"כ האיך מברך בצפרא ומקשה שפיר ומתרץ כנ"ב ופשוט. וכ"כ התוס' דף מ' ע"א ד"ה סדין דמדברכינן להתעטף מוכח דחובת גברא הוא ע"ש. וראיתי בס' ביאור מרדכי הנדפסים בספרי הרי"ף על המרדכי שכתב שם לאיזה ענין דקושית הש"ס דר"י ס"ל כרבותיו (דטלית) דציצית חובת טלית ובאמת הא ליתא כמ"ש דאין יכול להיות כן דלא שיייך הברכה להתעטף וזה ברור ולא עיינתי במצוה זו כמו שכתבתי כי הוא ענינים עמוקים ומבואר הרבה בראשונים ובאחרונים:

**10 - שו"ת חתם סופר חלק א (אורח חיים) סימן קפה**

יקרת מכתבו הגיעני יום אתמול ביום התענית, ולהיות אמרותיו חביבים עלי אמרתי להשתעשע בהם היום יום שמחתינו ותהי' לי למשיבת נפש. וע"ד אשר שדר לן חורפא ואיהו חוליא מתקו לחכי דברי תורתו, ואשר נתקשה להסוברים דאף הן היו באותו הנס סברא דאורייתא היא [עי' תוס' מגילה ד' ע"א ד"ה שאף] לחייב נשים במצות עשה שהזמן גרמא, הא אבוהון דכולהון תפילין דילפינן כל התורה מהם לפטור מ"ע שהז"ג [קידושין ל"ד ע"א] ותפילין גופי' כתיב בהו סוף פרשת בא כי ביד חזקה וגו', והרי נשים היו באותו הנס ואפ"ה פטורין מתפילין, וא"כ הוא הדין כל מצות עשה שהזמן גרמא אף על פי שהיו באותו הנס יפטרו, אלו דברי פר"מ. והוא הדין דקשה נמי למה לי זכור ושמור בדבור אחד לחייב נשים [בקידוש היום, ברכות כ' ע"ב] תיפוק לי' דבדברות שניות תלה שבת ביציאת מצרים ואמרינן בפ' ערבי פסחים [קי"ז ע"ב] דצריך לומר בקידוש היום זכר ליציאת מצרים וכתבו תוס' שם [ד"ה למען] דפר"ך בא"ת ב"ש וג"ל, שהם בגמטריא ט"ל מלאכות שנאמרו בשבת זכר ליציאת מצרים ע"ש, ואם כן פשיטא דנשים חייבות שאף הן היו באותו הנס ולמה לי היקשא דזכור ושמור. וכן יש להקשות בפרק התכלת [מ"ג ע"א] דאמר ר' יהודה רמא חוטי אפרזומא דאינשי ביתי', ומקשה הש"ס מדרמי שמע מינה ס"ל לילה זמן ציצית אם כן אמאי מברך בכל צפרא ע"ש, ומאי קושיא, דלמא לעולם ס"ל לילה לאו זמן ציצית והא דחייבות נשים בציצית משום שהן היו בנס יציאת מצרים וכתיב בציצית יציאת מצרים וכתב ב"י [סי' ח' ד"ה ומחזיר] בשם המדרש דבקריעת ים סוף הכריז גבריאל שיקרעו המים שלפניהם בזכות ציצית שלפניהם, ושל אחריהם בזכות ציצית שלאחריהם, וא"כ כיון שהנשים היו באותו הנס יתחייבו בציצית אף על גב דלילה פטור מציצית:

אבל האמת יורה דרכו, דתפילין אינם מטעם יציאת מצרים לחוד כי הוא מחק אהבת אוהבים לישא כל אחד חותם אהבת חברו על עצמו, וכדכתיב [שה"ש ח' - ו'] שימני כחותם על לבך כחותם על זרועך כי עזה כמות אהבה, וכן כתב החסיד בעל חובת הלבבות [בפתיחה לשער היחוד], ולכן אחז"ל [ברכות ו' ע"א] הקדוש ברוך הוא מניח תפילין, ותפילין דמרי עלמא מאי כתיב בהו אהבת ה' את ישראל והני דידן מאי כתיב בהו אהבתינו את ה' וקבלת עול מלכותו ויחודו וכדכתיב בפרשת שמע ובפרשת והיה ושם לא נזכר יציאת מצרים כלל, אך הואיל וגם זה מעורר האהבה לזכור חסדו אשר עשה עמנו בצאתנו ממצרים, על כן לסניף בעלמא אמר בשעה שנכתוב אהבת ה' לנו על חותם לבנו נזכיר גם את זה ואיננו אלא סניף, והפטור מעיקור החותם לא נתחייב בסעיף מסעיפי המצוה שהוא יציאת מצרים אעפ"י שהי' באותו הנס, ולא שייך לחייב נשים שאף הם היו באותו הנס אלא בפסח חנוכה ופורים, וגם בסוכה לולי האזרח משום שכל עיקור המצוה לא נתקן אלא בשביל זה, אבל לא בתפילין וכן בציצית שעיקור המצוה וראיתם אותו וזכרתם את כל מצות ה', ועל דרך אגב נזכיר גם יציאת מצרים וקריעת ים סוף כנ"ל עפ"י המדרש, וכן שמירת שבת עיקרו זכרון למעשי בראשית וסעיף סעיפי' הם זכר ליציאת מצרים, ואלו היו נשים פטורות מן העיקור לא יתחייבו משום שהיו בני יציאת מצרים, וזה פשוט:

**11 - שו"ת מהרי"ל החדשות סימן ז**

עוד נ"ל דאין מצות ציצית כשאר מצות דהוו חובת הגוף, אבל ציצית אף על גב דקיימא לן +או"ח סי' י"ט, עיין תוס' מנחות מ, א סוף ד"ה סדין ומה שרשום על הגליון+ חובת גברא הוא ה"מ למי שיש לו בגד בת ארבע כנפות אבל אין מחוייב לקנות בת ד' אלא דמצוה להכניס עצמו לכלל חיוב כדילפינן ממשה רבינו ע"ה וכי לאכול (מפיריה) [מפריה] כו' +סוטה יד, א דרש רבי שמלאי מפני מה נתאוה משה רבינו ליכנס לא"י וכי לאכול מפריה הוא צריך או לשבוע מטובה הוא צריך, אלא כך אמר משה הרבה מצות נצטוו ישראל ואין מתקיימין אלא בא"י אכנס אני לארץ כדי שיתקיימו כולן על ידי כו'+ וה"מ גברי אבל נשי מה להם לכך כיון דסוף סוף לאו בני חיוב נינהו.

עוד נראה דעיקר מצות ציצית הוי +כדי לזכור+ לזכור כל מצות ה' כדכתי' קרא בהדיא וכדילפינן מסמיכ' בקדשים כדאיתא במדרש +לא מצאתי. ועיין מנחות מג, ב ובספרי סוף פרשת שלח.+ והזכירה היא בתרי"ג מצות בין לטעם הנגלה בין לטעם הנסתר. והני נשי ליתינהו בתרי"ג +בתרי"ג מצות+ דפיטורי בכל זמן +קידושין כט, א+ גרמא ובכמה מצות לא תעשה בל תקיף כו', אבל גברא אף על גב דכמה מצות תלויות בכהנים מ"מ כל זכרים חד מינא נינהו. וגם ב"ד ישראל מצווין על הכהנים שאם לא רצה דפנו +פירוש מכהו+ משא"כ בנשים דליתא +דליתנהו+ כלל בתרי"ג ואם +ועם בפני+ בפני עצמו הן. הילכך מכל הני טעמי' אף כי ראיתי נשים שלובשות ד' כנפות מצויצת ועוד היום אחת +בדומה ללשון זה באגור סי' כ"ז מובא בב"י או"ח סי' י"ז, ובספר מהרי"ל ה' ציצית מובא שהיא הרבנית מרת ברונ"א ולא היה מוחה בידה שמא אינה מקשבת+ בשכונתינו, נראה דאינו אלא +אלא מן+ המתמיהין ויוהרא חשיבנא להו ומקרו הדיוטות +ירושלמי פ"א דשבת ה"ב, או"ח סי' תרל"ט בהגה"ה ס"ז.+ ושלום מא' הקטן [יעקב] הלוי

**12 - שו"ת אגרות משה אורח חיים חלק ד סימן מט**

בענין התנועה החדשה של נשים השאננות והחשובות בע"ה. י"ח אלול תשל"ו. מע"כ ידידי הרה"ג מוהר"י קעלעמער שליט"א רב בבאסטאן בקהלה חשובה.

הנה בדבר הנשים השאננות והחשובות אשר בעניני הנהגות המדינות בעולם הן גם כן מהלוחמות יחד עם התנועה כזו עם הנשים הלוחמות בזה מכל העמים שבעולם, אבל נשים אלו שהן שומרות תורה רוצות להכניס מלחמתן גם במה שנוגע לכמה דיני התורה ויש מהן אשר מתפללות בטלית וכדומה בעוד דברים, ורוצה שאביע בזה דעתי בעצם הדבר ואיך שיתנהג כתר"ה.

והנה ראשית צריך לדעת כי מעיקרי האמונה הטהורה שלנו שכל התורה בין שבכתב בין שבעל פה ניתנה מהקב"ה בעצמו בהר סיני ע"י משה רבנו ע"ה ואי אפשר לשנות אפילו קוץ אחד לא להקל ולא להחמיר. אך נצטוינו שכשיש צורך לסיג ולגדר היה חיוב על הסנהדרין וחכמי התורה לתקן איזה תקנות לאסור איזה דברים וכן לחייב איזה דברים אך בהודעה מרבנן שהוא לתקנה ולסיג, ומזמן שנתפזרנו בכל הארצות לית לנו כח זה אלא שיש לחכמים לתקן כל מקום ומקום איזה תקנה רק למקומם ורק לזמן קצר. וממילא זה שהתורה פטרה ממ"ע =ממצות עשה= שהזמן גרמה הוא מן התורה וגם רבנן לא חייבום כי לא ראו בזה שום צורך לחייבן ואדרבה משמע שהצורך הוא לפוטרן דוקא מהטעמים שפטרתן תורה, ולבד טעמי התורה שלא ידוע לסתם אינשי אף לא לת"ח גדולים ואנו מחוייבין להאמין שאיכא טעמים גדולים לקב"ה נותן התורה איכא גם טעמים גלוים לכל, כי סתם נשים בעולם אינם עשירות ועליהן מוטל גידול הילדים והילדות שהיא מלאכה היותר חשובה להשי"ת ולהתורה, וכן ברא השי"ת בטבע כל מין ומין דמבע"ח =דמבעלי חיים= שהנקבות יגדלו את הולדות ואף את מין האדם לא הוציא מן הכלל בזה שגם טבע הנשים מסוגל יותר לגידול הילדים שמצד זה הקל עליהן שלא לחייבן בלמוד התורה, ובמ"ע שהזמ"ג =ובמצות עשה שהזמן גרמה=, שלכן אף אם ישתנה סדור החיים בעולם גם לכל הנשים ולעשירות בכל הזמנים ואף כשאפשר למסור הגידול לאיזה אינשי ונשי כבמדינתנו לא נשתנה דין התורה ואף לא דין דרבנן, ולא תועיל שום מלחמה כי אין שום כח לשנות אפילו בהסכם כל העולם כולו שום דבר, והנשים שמתעקשות ורוצות ללחום ולשנות הן בחשיבות כופרות בתורה, עיין ברמב"ם פ"ג מתשובה ה"ח דשלשה הן הנקראין כופרין בתורה האומר אף על תיבה אחת שמשה אמרו מפי עצמו, והכופר בפירושה שהוא תורה שבעל פה, והאומר שהוחלף דבר אחד כל אחד משלשה אלו כופר בתורה ודינם שאין להם חלק לעוה"ב, ואף שלשון הרמב"ם הוא האומר שהבורא החליף מצוה זו, פשוט שהוא לרבותא דאף דאומר שהבורא החליף מצוה זו וכ"ש כשאומר שהרשות ביד האינשי להחליף, שג"כ הרי אומר בזה שאין התורה נצחית וכל הטעם הוא שהרי מכחיש כמה כתובים המורים שהתורה נצחית כדכתב הכ"מ.

איברא דאיכא רשות לכל אשה לקיים אף המצות שלא חייבתן תורה ויש להם מצוה ושכר על קיום מצות אלו וגם לשיטת התוס' רשאות גם לברך על המצות וכמנהגנו שמקיימות מצות שופר ולולב וגם מברכות שא"כ גם על ציצית שייך לאשה שתרצה ללבוש בגד שיהיה בצורה אחרת מבגדי אנשים אבל יהיה בד' כנפות ולהטיל בו ציצית ולקיים מצוה זו. ורק להניח תפילין כתבו התוס' עירובין דף צ"ו ע"א ד"ה מיכל דצריך למחות בידן משום דתפילין צריך זריזות מרובה בגוף נקי ובהיסח הדעת שמטעם זו אף אנשים שמחוייבין בתפילין נמנעין מלהניחם כל היום אלא רק זמן המועט דתפלה בשחרית, וכן איפסק ברמ"א או"ח סימן ל"ח סעי' ג', ובתרגום יונתן על קרא דלא יהיה כלי גבר על אשה איתא לא יהי גוליין דציצית ותפילין דהינון תיקוני גבר על איתא לא סבירא להו לתוס' זה, ופשוט שהתוס' סברי שאינו מתרגום יונתן. אבל פשוט שהוא רק בחשקה נפשה לקיים מצות אף כשלא נצטוותה, אבל מכיון שאינו לכוונה זו אלא מצד תורעמותה על השי"ת ועל תורתו אין זה מעשה מצוה כלל אלא אדרבה מעשה איסור שהאיסור דכפירה שחושבת דשייך שיהיה איזה חלוף בדיני התורה היא עושית גם במעשה שחמיר.

ושנית צריך לדעת כי אין זה בשביל שנשים פחותות במדרגת הקדושה מאנשים דלענין הקדושה שוות לאנשים לענין שייכות החיוב במצות שרק מצד הקדושה דאיכא בישראל הוא ציוי המצות וגם לנשים נאמרו כל הקראי דקדושה בין תחלת תנאי קבלת התורה והייתם לי סגולה ואתם תהיו לי גוי קדוש שנאמר לבית יעקב אלו הנשים ותגיד לבני ישראל אלו האנשים, ובין ואנשי קדש תהיון לי שבמשפטים והייתם קדשים דשמיני וקדשים תהיו והייתם קדשים שבפ' קדשים וכי עם קדוש אתה לה' שבפ' ראה ובכל מקום שנמצא ענין קדושה דישראל נאמר גם לנשים, ולכן גם הנשים מברכות בלשון אשר קדשנו במצותיו כמו האנשים אף על המצות שלא חייבתן תורה, ורק שהוא קולא מאיזה טעמי השי"ת שרצה להקל לנשים כדלעיל ולא מצד גריעותא ח"ו, ובהחיובים בין איש לאשתו איתא חיוב הכבוד על האיש לאשתו ועל האשה לבעלה בלא שום חלוק, והרבה מהנשים שהיו נביאות ויש להן כל דיני נביא שבאנשים, ובהרבה דברים נשתבחו בין בקראי בין בדברי חז"ל עוד יותר מלאנשים, וליכא שום זלזול בכבודן ובכל דבר בזה שנפטרו מלמוד התורה וממצות שהזמ"ג וליכא כלל שום סבה להתרעם כלל, וזה יש לכתר"ה להסביר בכל פעם ופעם ולהיות תקיף וחזק בדעתו שהוא כדיני התורה למחות באלו הנשי שאחר כל זה יעמדו בדעתן האולת והעקושה שלא לשנות שום דבר ממנהגי ישראל הקדושים.

ובזה אגמור בברכה לשלום אמת וכוח"ט לכתר"ה ולכל אשר אתו ולכל הקהל הקדוש האנשים והנשים והטף. ידידו מוקירו, משה פיינשטיין.

**13 - תוספות מסכת ראש השנה דף לג עמוד א**

הא רבי יהודה הא רבי יוסי - אומר ר"ת אף על גב דסתם מתניתין כרבי יהודה הלכה כר' יוסי דנימוקו עמו ומעשה רב דהמוצא תפלין (עירובין דף צו. ושם) מיכל בת שאול היתה מנחת תפלין ואשתו של יונה שהיתה עולה לרגל וההוא עובדא דפרק אין דורשין (חגיגה דף טז: ושם) דהבאנוהו לעזרת נשים וסמכו עליו נשים כדי לעשות נחת רוח לנשים ומותרות לברך על מצות עשה שהזמן גרמא אף על גב דפטורות מן דבר המצוה ההיא ומתעסקות בהן כמו מיכל בת כושי שהיתה גם מברכת ותדע דאמרינן פרק החובל (ב"ק דף פז.) אמר רב יוסף מעיקרא אמרי מאן דאמר הלכה כרבי יהודה עבדינא יומא טבא לרבנן דלא מיפקדנא ועבידנא ואם במקום דפטור מן הדבר ועושהו אסור מלברך אם כן אמאי עבידנא יומא טבא והלא היה מפסיד ברכות ציצית ולולב ותפילין ומגילה ונר חנוכה וסוכה והבדלה וקדוש היום וברכות של ק"ש שחרית וערבית וכל הברכות כולן ואמרינן בפ' המניח (שם דף ל.) האי מאן דבעי למיהוי חסידא ליקיים מילי דברכות ועוד אמרינן פרק ערבי פסחים (פסחים דף קטז:) סומא פטור מלומר ההגדה ופריך מרב יוסף ורב ששת דהוי אמרי אגדתא כל חד וחד בביתיה ומדמוציא אחרים ידי חובתן שמע מינה דמחייבין ומשני משום דקסברי מצה בזמן הזה דרבנן אבל ממה שהיו מברכין לא מדקדק מידי שמע מינה היכי דפטירי שרי לברוכי ומשום דמברך ברכה שאינה צריכה וקעבר משום בל תשא ליכא דההיא דרשה דרבנן דהא אמר בפרק מי שמתו (ברכות דף כא.) ספק קרא אמת ויציב ספק לא קרא חוזר וקורא ולא אסרינן מספק משום לא תשא ומוציא שם שמים לבטלה דאסרינן בפ"ק דתמורה (דף ג. ד.) מדכתיב את ה' אלהיך תירא הני מילי בלא ברכה ומיהו אין כל כך ראיה מסומא לאשה דאע"ג דסומא פטור מדאורייתא מדרבנן מיהו חייב כדמוכח ההיא דערבי פסחים דמשני קסברי רב ששת ורב יוסף מצה בזמן הזה דרבנן ולכך היו יכולין להוציא אחרים ש"מ דאינהו נמי מדרבנן וכיון דמחייבי מדרבנן יכולין לברך כמו בנר חנוכה וכל מצות דרבנן ומיהו יש לדחות דרשות יכול להוציא בר חיובא דרבנן כמו קטן דמברך לאביו בפרק מי שמתו (ברכות דף כ:) ועולה למנין שבעה ומוציא אחרים ידי חובתן במגילה לר' יהודה כדתנן במגילה (דף יט.) אבל יש לדקדק מדתנן בפרק הקורא את המגילה עומד (שם דף כד. ושם) ר' יהודה אומר כל שלא ראה מאורות מימיו לא יפרוס על שמע משמע הא ראה אף על גב דנסתמו עיניו פורס ואמאי והא פוטר רבי יהודה סומא מכל המצות שבתורה בפרק החובל (ב"ק דף פז.) אבל אי מדרבנן חייב ניחא ומש"ה היה שמח רב יוסף במאי דמדאורייתא לא מיפקד ועביד משום הכי היה יכול לברך בכל מצות ויכול לומר וצונו כיון דמחייב מדרבנן כדקאמר בפ' במה מדליקין (שבת דף כג.) היכן צונו מלא תסור אבל אשה אפילו מדרבנן לא מיחייב' אמצות עשה שהזמן גרמא כדמוכח בפרק מי שמתו (ברכות דף כ:) גבי נשים חייבות בקדוש היום דבעי למימרא מדרבנן ופריך עלה [דא"כ] כל מצות עשה שהזמן גרמא ניחייבו מדרבנן ולענין סוכה מוכח בהדיא בריש סוכה (דף ב:) דאפילו מדרבנן לא מיחייבא היכי אמרה וצונו ומיהו בירושלמי משני שינויא אחרינא אקושיא דרבי יהודה אדר' יהודה דכל שלא ראה מאורות דפריך לה בירושלמי ומשני לה ביושב בבית אופל כך אני אומר היושב בבית אופל לא יפרוס על שמע משמע שר"ל שלא ראה מאורות מימיו שנולד במערה ואינו סומא ובמגילה נמי פריך לה בירושל' עלה דההיא ואין גרסות הירושל' מכוונות לא במכות ולא במגילה ומיהו בגמ' דידן במגילה (דף כד:) לא משמע הכי אלא משמע דמיירי בסומא ממש דמפרש טעמא דר' יהודה משום דאינו נהנה מן המאורות ומפרש ורבנן אית ליה הנאה כר' יוסי שראה סומא ואבוקה בידו ואמר לו בני אבוקה זו למה אמר לו כל זמן שאבוקה זו בידי רואין אותי בני אדם ומצילים אותי מן הפחתים ומן הברקנים ובאדם שרואה יפה אלא שנולד במערה ולא ראה מאורות מעולם לא שייך האי טעמא ולפי מה שפי' דסומא חייב מדרבנן ואשה פטורה יש ליתן טעם בדבר דהחמירו רבנן בסומא משום דהוי מינא דבר חיובא ועוד שלא יראה כנכרי דאם פטרת ליה בכל מצות נמצא דאינו נוהג בתורת ישראל כלל אבל אשה אי פטרת לה בכל מצות עשה שהזמן גרמא יש עדיין מצות דמחייבת בהו ור"י ב"ר יהודה מביא ראיה דנשים מברכות על כל מצות עשה שהזמן גרמא מדאמרינן (מגילה דף כג.) הכל עולה למנין שבעה ואפי' אשה ואפי' קטן ואף על גב דאשה אינה מצווה לעסוק בתורה כדאמר בפרק קמא דקדושין (דף לד.) ובריש בכל מערבין (עירובין כז.) ואור"ת דאין זו ראיה דברכת התורה לפניה ולאחריה לאו משום תלמוד תורה שאפילו ברך ברכת הערב נא או נפטר באהבה רבה חוזר ומברך תדע במקום שאין לוי כהן קורא במקום לוי ומברך אף על פי שכבר ברך בקריאה ראשונה ועוד דאיכא למימר דהא דאשה עולה היינו באמצע שלא היו רגילים לברך כדאיתא בפרק הקורא את המגילה עומד (דף כא.) תנא פותח מברך לפניה וחותם מברך לאחריה והאידנא כולהו מברכין גזירה משום הנכנסים ומשום היוצאים ומיהו עולין למנין שבעה משמע בסוף שבעה ומקטן דמברך ברכת המזון אף על פי שהוא פטור אין ראיה לאשה דקטן בא לכלל חיוב וחייב לחנכו ואינו מוזהר על לא תשא.

**14 - שו"ת הרשב"א חלק א סימן קכג**

שאלת עוד מצות עשה שהזמן גרמא שהנשים פטורות אם רצו לעשותה מה הן בברכת המצוה רשאות /רשאיות/ לברך או לא? ואף על פי שמחלוקת ראשונים ז"ל היא רוצה אני לעמוד על הסכמתך.

תשובה כבר ידעת מחלוקת הראשונים וראיותיהם. והסכמתי כדברי מי שאומר שאם רצו עושות כל מצות עשה ומברכות ממעשה דמיכל בת שאול שהיתה מנחת תפילין. דלא מיחו בידה אלא כרצון חכמים עבדא וסתמא דמילתא כיון דמנחת מברכת.

**15 - ר"ן על הרי"ף מסכת קידושין דף יג עמוד א**

ואף על פי שנדחו ראיותיו של רבינו תם ז"ל הסכימו האחרונים לדעתו דמברכות כיון שנוטלות שכר דכיון דאמר ר"י בר חנינא גדול המצווה ועושה ממי שאינו מצווה ועושה מדקאמר גדול משמע שאף על פי שאינו מצווה שכר הוא נוטל וכיון שבכלל המצות הן מברכות וכ"ת והיאך מברכות וצונו והרי לא נצטוו איכא למימר דכיון דאנשים נצטוו ואינהו נמי שייכי במצוה שהרי נוטלות עליה שכר שפיר מצוין למימר וצונו. ודא"ר יוסף מאן דאמר לי אין הלכה כר' יהודה עבידנא יומא טבא לרבנן לאו משום דמספקא ליה דהא יחיד ורבים הלכה כרבים וסתמא בפרק החובל [דף פו ב] נמי כרבנן אלא דמשום דמעיקרא אמר מ"ד לי הלכה נקט סירכיה ואמר מ"ד לי אין הלכה אף על גב דודאי פשיטא ליה דאין הלכה כרבי יהודה:

**16 - קובץ שעורים קידושין אות קמב**

קמב) [דף לב ע"א] והר"ן כתב דמשו"ה נשים מברכות על מ"ע שהז"ג כיון דאנשים נצטוו ואינהו נמי שייכי במצוות שהרי נוטלות עליהן שכר, שפיר יכולות לומר וצונו ונראה מדברי הר"ן דצריך לצירוף שני הטעמים, ואינו מובן איזה טעם יש בזה שאנשים נצטוו שיכולות לומר וצונו והטעם השני גם כן צ"ע דנהי שמקבלות שכר כאינו מצווה ועושה מכל מקום הרי לא נצטוו ואיך יכולות לומר וצונו ועוד קשה לפי דברי הרמב"ן הנ"ל, דאינו מצווה ועושה כמו האבות לא שייך אלא בארץ ולא בחו"ל והרי רב יוסף היה בחו"ל וקיים את התורה אף שהיה סומא וכן נשים מברכות על מ"ע שהז"ג גם בחו"ל מטעמא דמקבלות שכר.

**17 - רמב"ם הלכות ציצית פרק ג הלכה ט**

ומותר להכנס בציצית לבית הכסא ולבית המרחץ, נפסקו לו חוטי לבן או תכלת זורקו באשפה מפני שהיא מצוה שאין בגופה קדושה, ואסור למכור טלית מצוייצת לכותי עד שיתיר ציציותיה, לא מפני שיש בגופה קדושה אלא שמא יתעטף בה ויתלוה עמו ישראל וידמה שהוא ישראל ויהרגנו, ט נשים ועבדים וקטנים י פטורין מן הציצית מן התורה, ומדברי סופרים שכל קטן שיודע כ להתעטף חייב בציצית כדי לחנכו במצות, ונשים ועבדי' שרצו להתעטף בציצית מתעטפים בלא ברכה, ל וכן שאר מצות עשה שהנשים פטורות מהן אם רצו לעשות אותן בלא מ ברכה אין ממחין בידן, טומטום ואנדרוגינוס חייבין בכולן מספק לפיכך אין מברכין אלא עושין בלא ברכה. +/השגת הראב"ד/ נשים ועבדים שרצו להתעטף בציצית מתעטפין בלא ברכה. כתב הראב"ד ז"ל /א"א/ דוקא בציצית שאין בה כלאים ויש שחילק ואומר אף בברכה ואומר שגם הברכה רשות ומביא סעד לדבריו מפ"ק דקידושין מדרב יוסף דאמר מריש הוה אמינא מאן דאמר לי הלכה כר' יהודה דאמר סומא פטור מן המצות עבידנא יומא טבא לרבנן דלא מיפקדנא ועבידנא ואם איתא דמאן דלא מיחייב לא חזי לברוכי א"כ איסורא קא עביד דאיהו בברכה קא עביד להו דאי בלא ברכה מאי יומא טבא איכא עכ"ל.+

**18 - רמב"ם הלכות שופר וסוכה ולולב פרק ו הלכה יג**

בזמן הזה שאנו עושין שני ימים טובים, יושבין בסוכה שמונה ימים, וביום השמיני שהוא יום טוב ראשון של שמיני עצרת יושבין בה ואין מברכין לישב בסוכה, וכן טומטום ואנדרוגינוס לעולם אין מברכין לישב בסוכה מפני שהן חייבים מספק ואין מברכין מספק. +/השגת הראב"ד/ וכן טומטום ואנדרוגינוס לעולם אין מברכים לישב מפני שהן חייבים מספק. א"א רואה אני מדבריו שהנשים שהם רשות אין מברכות כלל ואין הכל מודים לו, ואני רואה מדברי רבא (שבת כג) דאמר הטעם לדמאי שאין מברכין על הפרשת מעשרות משום דרוב עמי הארץ מעשרין הם הא לאו הכי מספיקא מברכין מפני שהוא ספיקא דאורייתא מעתה ידעינן ודאי טומטום ואנדרוגינוס חייבין לברך.+

**19 - ספר מצוות גדול עשין סימן מב**

תנן סתם משנה בפרק אחרון דר"ה (לב, ב) אין מעכבין התינוקות, שהגיעו לחינוך, מלתקוע. משמע הא נשים מעכבין וסתם משנה זו כרבי יהודה דאמר דאין נשים סומכות (שם לג, א). ולכאורה כן נראה הלכה שהרי סתם משנה הוא ומחלוקת בברייתא וקימא לן הלכה כסתם משנה ולא כרבי יוסי ורבי שמעון דאמרי נשים סומכות רשות אף על פי שפטרם הכתוב מסמיכה והוא הדין לכל מצות עשה שהזמן גרמא שהרשות ביד הנשים לעשותן. ורבינו יעקב אומר (שם תד"ה הא) דאפילו הכי אין הלכה אלא כרבי יוסי ורבי שמעון מדאמרינן בפרק בתרא דעירובין (צו, א) דמיכל בת שאול היתה מנחת תפילין ולא מיחו בה חכמים אליבא דרבי יוסי, מכלל דלרבי יהודה מיחו וסברא הוא שמיחו מפני שהיתה מברכת שמע מינה דלרבי יוסי שרי לברוכי, וכן אשתו של יונה שהיתה עולה לרגל והיתה מביאה עולת נדבה במקום עולת ראייה, ומעשה רב. אמנם אמרינן בירושלמי דברכות (דף יד, ב) בשם רבי אבהו אשתו של יונה הושבה ומיכל בת שאול מיחו בה. ואומר רבינו יעקב (עירובין שם תד"ה מיכל ע"ש) שטעמו של רבי יהודה שאוסר בכל אלה אינו משום בל תוסיף כדפירש רבינו שלמה שאין נראה שיהא שייך כי האי גונא בל תוסיף, אלא סמיכה דאסר רבי יהודה מפני שנראה כעובד עבודה בקדשים ומעשה דאשתו של יונהח דומיא דחולין בעזרה ותקיעה ותפילין משום ברכה לבטלה מעכבין, ועודט רבינו יעקב מביא ראייה דנשים מברכות על כל מצות עשה אף על פי שפטורות ממנו מפרק קמא דקידושין (לא, א) דאמר רב יוסף מאן דאמר לי סומא פטור מן המצות עבידנא יומא טבא לרבנן מפני שהיה סגי נהור, ומסתמא אם היה פטור מברכת הפירות ומברכת המצות מזה לא היה עושה יום טוב, אבל זהו דבר תימא מהו וציונו בדבר שאינה מחוייבת לא מדאורייתא ולא מדרבנן דהא מאי דמברכין אמצות דרבנן היינו כדמפרש בפרק במה מדליקין (שבת כג, א) גבי נר חנוכה היכן ציונו מלא תסור אבל נשים במצות עשה שהזמן גרמא אפילו מדברי סופרים (נשים)י פטורות כמו שמוכיח בפרק מי שמתו בברכות (כ, ב) גבי נשים חייבות בקידוש היום דבר תורה (תו' בר"ה שם):

**20 - מגיד משנה הלכות שופר וסוכה ולולב פרק ו הלכה יג**

ולדעת רבינו ודאי שאין הנשים מברכות והיאך יאמרו וצונו והן פטורות:

**21 - רמב"ם הלכות ברכות פרק א הלכה טו**

כל המברך ברכה שאינה צריכה הרי זה נושא שם שמים לשוא והרי הוא כנשבע לשוא ואסור לענות אחריו אמן, התינוקות מלמדין אותן הברכות כתיקונן ואף על פי שהן מברכין לבטלה בשעת לימוד הרי זה מותר ואין עונין אחריהן אמן, והעונה אחריהן אמן לא יצא ידי חובתו.

**22 - שולחן ערוך אורח חיים הלכות ציצית סימן יז סעיף ב**

נשים ועבדים פטורים, מפני שהיא מצות עשה (ג) <ב> שהזמן גרמא. הגה: ומ"מ אם רוצים לעטפו (ד) א ולברך עליו הרשות בידן כמו בשאר מצות עשה שהזמן גרמא (תוס' והרא"ש והר"ן פ"ב דר"ה ופ"ק דקדושין), אך מחזי כיוהרא, ולכן אין להן ללבוש ציצית, <ג> הואיל (ה) ב ואינו חובת גברא (אגור סימן כ"ז) פי' אינו חייב לקנות לו טלית כדי שיתחייב בציצית. ולקמן בסימן י"ט אמר כשיש לו טלית מארבע כנפות (ולבשו). טומטום ואדרוגינוס, (ו) חייבין מספק, ויתעטפו (ז) בלא ברכה. (פי' טומטום, לא נודע אם הוא זכר או נקבה. ואדרוגינוס יש לו (ח) זכרות ונקבות). (הגה: ולפי מה שנהגו נשים לברך במצות עשה שהזמן גרמא, [ג] גם הם יברכו). (דברי עצמו).

**23 - שולחן ערוך אורח חיים הלכות ראש השנה סימן תקפט סעיף ו**

אף על פי שנשים פטורות, (ח) ג יכולות לתקוע; (ט) וכן אחר שיצא כבר, יכול לתקוע להוציאן, (י) אבל אין מברכות ולא יברכו להן. הגה: והמנהג שהנשים מברכות על מצות עשה שהזמן גרמא על כן גם כאן תברכנה לעצמן, אבל אחרים לא יברכו להן (יא) אם ד כבר יצאו ואין תוקעין רק לנשים, אבל אם תוקעין לאיש המחוייב, מברכין לו אף על פי שכבר יצאו, כמו שנתבאר סימן תקפ"ה סעיף ב' הגהה א' (ד"ע).

**24 - שו"ת מן השמים סימן א**

שאלות ותשובות מן השמים.

שאלתי על הנשים שמברכות על הלולב ועל מי שמברך להן על תקיעת שופר אם יש עבירה בדבר ואם הוי ברכה לבטלה אחרי שאינן מצוות ואם לאו. +/רח"י/ באורח חיים סימן תקפ"ט כתבו רמ"א והפוסקים דהתוקע בשביל נשים אם הוא כבר יצא לא יברך את הברכות אלא האשה תברך, ומכל מקום טוב להודיע להנשים שאלה ותשובה זו בכדי שיזרזו לבעליהן לקנות אתרוג טוב וכל המינים מהודרים.+

והשיבו, וכי אכשיר דרי, +/רחא"פ/ יבמות לט ע"ב+ כל אשר תאמר אליך שרה שמע בקולה, +/רחא"פ/ בראשית כא י"ב+ ולך אמור להם שובו לכם לאהליכם +/רחא"פ/ דברים ה' ל'+ וברכו את ה' אלהיכם, +/רחא"פ/ נחמיה ט' ה'+ והעד מגילה וחנוכה, +/רחא"פ/ עיין שבת כ"ג א+ ופירשו לי מה מצינו במגילה וחנוכה מאחר שהיו באותו הנס חייבות בהם ומברכות עליהם, ובלולב נמי מצינו סמך לדבר שאין לו אלא לב אחד לאביו שבשמים, +/רחא"פ/ ברכות נ"ז א+, +/מ"ק/ אולי הכוונה כדרז"ל ע"פ והיא יושבת תחת תומר, דכתיב גבי דבורה אשה נביאה+ ובשופר נמי אמרינן שאמר הקדוש ברוך הוא אמרו לפני מלכיות שתמליכוני עליכם, +/רחא"פ/ ר"ה י"ח א+ זכרונות שיבא זכרון אבותיכם לפני לטובה, ובמה, בשופר, והנשים נמי צריכות שיבא זכרונן לפניו לטובה, לפיכך אם באו לברך בלולב ושופר הרשות בידן

**25 - שו"ת יוסף אומץ סימן פב**

סימן תקפ"ט דין ו'. הגהה. והמנהג שנשים מברכות וכו'. בס' הקטן ברכי יוסף נהלך ברגש על מ"ש התוס' בראש השנה דף ל"ג משם רבינו תם דהלכה כרבי יוסי דנשים סומכות רשות דמעשה רב דמיכל בת שאול שהיתה מנחת תפילין ולא מיחו בה ע"ש שהרי פלוגתא היא ואיכא מאן דסבר דמיחו בידה. ואין ראיה דהכי סבר תלמודין בעירובין דהתם הש"ס מהדר לאשכוחי תנא זהו תורף הדברים בקיצור ע"ש באורך.

והשתא אוסיף לדקדק דהוה ליה לר"ת להביא מהירושלמי ריש פרק שני דסוכה דקאמר דרבן גמליאל לא מיחה בטבי שהניח תפלין ופריך דאם כן אמאי היה ישן תחת המטה ומשני שלא לדחוק החכמים אלמא נקיט הירושלמי כרבי יוסי דנשים סומכות רשות והירושלמי קים ליה הכי דאי לא מאי פריך אמתני' ודחיק לשנויי. ובדוחק אפשר לומר דר"ת אהך ירושלמי דסוכה סמיך. אמנם ק"ק דלא הזכירו התוס' הירושלמי הזה. ותו הסמ"ג דמשמע דמרגיש על ר"ת מהירושלמי דמיכל מיחו בידה וכו' הרי מהירושלמי דסוכה הלז מוכח דהירושלמי מסיק כמ"ד דלא מחו במיכל דאי לא מאי פריך אמתני' דישן תחת המטה. אלא מוכח דסבר הירושלמי דקושטא הוי דלא מיחו במיכל ורוצה להסכים משנתנו לפי האמת.

ולענין הלכה אני הדל מעת שראיתי מה שהשיבו מן השמים לרבינו יעקב ממרוי"ש כמו שהבאתי בספר הקטן ברכי יוסף סימן תרנ"ד אות ב' נהגתי לומר לנשים שיברכו על הלולב. וכמנהג קדום שהיו נוהגות הנשים בעה"ק ירושלם /ירושלים/ ת"ו. והגם דמרן ז"ל פסק שלא יברכו. נראה ודאי דאלו מרן ז"ל שלטו מאור עיניו הקדושים בתשובות רבינו יעקב ממרוי"ש דמשמיא מיהב יהבי כח לברך לנשים ודאי כך היה פוסק ומנהיג. ובכי האי לא שייך לא בשמים היא דכיון דיש הרבה גדולים בפוסקים דסבירא להו דיברכו אהניא לן לפסוק כמותם כיון דאית לן סיעתא דשמיא. וכבר אנא זעירא עמדתי בחקירה זו בקונטריס שם הגדולים בראשון מערכת יו"ד /י'/ בס"ד.

**26 - שו"ת יביע אומר חלק א - אורח חיים סימן מ ד"ה (א) ואבא**

ואבא היום אל העין, בנוגע למנהגינו בדין זה, והנה ידוע כי מר"ן ז"ל פסק (בסי' יז ובסי' תקפט), שאין הנשים מברכות על מ"ע שהז"ג, משום דספק ברכות להקל. וכ"כ בבית יוסף (סי' תקפט). אכן הרמ"א בהגה שם כ' וז"ל: והמנהג שהנשים מברכות על מ"ע שהז"ג, וע"כ גם כאן (בתקיעת שופר) תברכנה לעצמן, אבל אחרים לא יברכו להן אם כבר יצאו י"ח. עכת"ד. וע' בס' מאורי אור (באר שבע די"ד רע"ב), שבכל מקום שכותב הרמ"א והמנהג כך, היינו שיש להורות כך לכל שואל, אלא שאינו נדרש ברבים. ע"ש. וע' בשו"ת בשמים ראש (סי' עג) שכ', אודות החכם שדרש, שראוי לנשים ליזהר במצות סוכה ואתרוג, ושרשאות לברך עליו, החכם הזה אינו אלא מן המתמיהין, שאף שבודאי במקום שנוהגות כן אין מוחין בידם, שכ"כ ר"ת, דקי"ל שהן רשות בכל מ"ע שהז"ג, ואין עוברות על בל תוסיף, ויכולות ג"כ לברך, אבל במקום שאין מברכין, ואף אין עושים מצות אלו כלל, ודאי יותר טוב. ולדעת הרמב"ם אסורות לברך. עכ"ל. וע' מש"כ (בסי' לט אות ה) בשם הב"ח והאחרונים לד' הטור שאף שנהגו לברך על מ"ע שהז"ג, אם באו לשאול לכתחלה יאמרו לה שלא תברך. ע"ש. וכ"כ הרמ"א בדרכי משה (סי' תקפט) שאף שאין למחות בנשים המברכות על מ"ע שהז"ג, מ"מ מוטב שלא לברך, כמ"ש הטור. ע"ש. וכן ראיתי להגאון מהר"י אלגאזי בס' שארית יעקב (דע"ז ע"ג), שעמד ע"ד הר"ן בסוכה (מב) שכ' כפרש"י, דמקבלת אשה מיד בעלה מפני שראוי לאנשים. והרי הר"ן בקדושין (לא:) ס"ל כר"ת, ותירץ, דאע"ג דאנן קי"ל כר' יוסי, היינו דאי עבדי לא מחינן בידייהו, אבל לא מורינן להו לברך. והוי כהלכה ואין מורין כן. והכי דייק לשון הברייתא (ר"ה לג) אין מעכבין את הנשים מלתקוע, אבל לא מורים להם לתקוע. ומש"ה גבי מתני' דלולב דאורויי מורינן לקבל הלולב, ה"ט משום דחזי לגברי. ע"ש. וע' בברכ"י (סי' תרנד סק"א). ועכ"פ דעת הרבה מהאחרונים שאף להנוהגות לברך, לא מורינן להו לכתחלה לברך. וכ"ז לאחינו האשכנזים היוצאים ביד רמ"א.

**27 - ישועות יעקב סימן יז סוף ס"ק א'**

... וכיון שכן מה נכון שהנשים לא יברכו על מצות כאלו שהן פטורים כמש"ל משום ספק ברכות וכן העידו לפני אנשים כשרים שהגאון א"ז החכם צבי מיחה בכאן בנשים שלא יברכו על מ"ע שהז"ג וכן העידה זקנתי בת הגאון זקני מוהר"א ליבוש אב"ד דק"ק אמשטרדם שהוא היה חתן הגאון הנ"ל שלא הניח לנשים לברך הן רבים עתה המתנהגים לברך וא"א למחות בידם אבל על צד הדין יותר נכון שלא לברך

**28 - שולחן ערוך אורח חיים הלכות שבת סימן רצו סעיף ח**

(לד) נשים חייבות בהבדלה כשם שחייבות בקידוש, <ז> ויש מי שחולק. הגה: ע"כ \* (לה) יא לא יבדילו לעצמן רק ישמעו הבדלה (לו) מן האנשים.

**29 - ט"ז אורח חיים סימן רצו ס"ק ז**

(ז) (ז) ויש מי שחולק. - הוא ספר א"ח שמביא ב"י שכ' וז"ל נשים אין מבדילות לעצמן דאין הבדלה תלויה בשמירת שבת אלא רבנן אסמכוה אקרא וע"כ סיים רמ"א ע"כ לא יבדילו לעצמן פי' דאף באנשים אינו אלא דרבנן ע"כ הנשים לא יברכו ע"ז ול"ד ללולב ושופר דמברכות כמ"ש רמ"א סי' תקפ"ט שהמנהג שהנשים מברכות על מ"ע שהזמן גרמא כו' שאני התם דהחיוב אצל אנשים הוא דאורייתא משא"כ כאן יש תרתי לפטור שהוא מדרבנן אפילו באנשים והוא מצות עשה שהזמן גרמא ובחנם חלק מו"ח ז"ל על רמ"א כאן ופי' דברי א"ח שאין חייבות אבל רשאים הם להבדיל ונראה דעכ"פ אתה חוננתנו אין חשש לנשים לומר אפילו לפ"ז דאין שם ברכה מיוחדת ולקמן סימן רצ"ט ס"י כתב רמ"א דנשים יאמרו המבדיל בין קודש לחול בלא ברכה ויעשו מלאכה:

**30 - מגן אברהם סימן רצו ס"ק יא**

יא (יא) לא יבדילו לעצמן - וב"ח כ' אפי' למ"ד שפטורות מ"מ יכולין להבדיל לעצמן כמו בשופר ולולב והמנהג שאפי' יש שם אנשים שיכולין לשמוע מפיהם מבדילין לעצמן עכ"ל ואפשר דדעת רמ"א במצוה שיש בה עשיה רשאין לעשות ולברך אבל בדבר שאין בה אלא הברכה כגון כאן אין רשאות ואפשר דמהאי טעמא לא נהגו לקדש הלבנה ועמ"ש סימן תכ"ו אבל ברא"ש פ"ק דקידושין משמע דכל ברכה שאין בה וצונו רשאים הנשים לומר ע"ש גבי הגדה ועסי' תקפ"ט ס"ו דאם כבר הבדילו האחרים אסור להבדיל לנשים ופשוט דרשאים לברך לעצמן על הבשמים ועל הכוס דברכת הנהנין הם והעיקר כדברי ב"ח:

**31 - מגן אברהם סימן תפט ס"ק א**

נשים פטורו' מספיר' דהוי מ"ע שהז"ג (רמב"ם וכ"כ בזוהר תצו' ע' שי"ט) ומיהו כבר שווי' עלייהו חובה:

**32 - שו"ת מנחת שלמה תנינא (ב - ג) סימן נח ד"ה אמנם מצינו**

אמנם מצינו שפסק השו"ע בסימן מ"ז שנשים מברכות ברכת התורה ובביאור הגר"א שם כתב הטעם דהוי כמו בכל מ"ע שהזמן גרמא וכמ"ש התוס' [ר"ה ל"ג ע"א ד"ה הא] שנשים מברכות, ולכאורה זה נכון למנהגנו וכפסק הרמ"א בסימן י"ז לענין ציצית, אבל לשיטת המחבר בסימן תקפ"ט סעיף ו' דבכל מ"ע שהזמן גרמא אין נשים מברכות א"א לומר טעם זה, ואף שהב"י עצמו כתב טעם נוסף בשם הסמ"ק שמברכות משום שהנשים חייבות ללמוד את הדינים השייכים להן, ועי' מג"א ובט"ז שם, אבל זה תמוה דהלמוד לדעת את הדינים הנוהגים בהם הוי רק כהכשר מצוה בעלמא שאין מברכין עליו וכמו שאין מברכים על עשית סוכה או הטלת ציצית בבגד. אך נראה לומר הטעם דהרי גם להמחבר אשה הנוטלת לולב יש לה קיום מצוה כיון שקיבלו עליהן והכניסו עצמם לקיום המצוה, אלא שסובר שמכיון שאינה מחויבת אינה מברכת על קיום מצוה, וכיון שכן יתכן דשאני ברכות התורה שהברכה עצמה היא מצוה דאורייתא וכיון שהברכה עצמה היא המצוה לכו"ע יכולה לברך דהוי כאשה הנוטלת לולב, (וע"ע חי' הגרי"ז הלוי בהל' ברכות מש"כ שם בשם הגר"ח ז"ל).

**33 - מגן אברהם סימן תכו הקדמה**

נשים פטורות - דמ"ע שהז"ג הוא ואף על גב דהם מקיימות כל מ"ע כגון סוכה מ"מ מצוה זו אין מקיימים מפני שהם גרמו פגם הלבנה (של"ה) עמ"ש ססי' רצ"ו ובסנהדרין פ"ה אמרי' על ברכת הלבנה הני נשי דידן נמי מברכי משמע קצת דמברכין ואפשר דל"ד נשים אלא לישנא בעלמא נקט: סומא חייב לקדש הלבנה (רש"ל בתשו'):

**34 - שו"ת נשמת שבת ח"ב סימן תקמח**

ודו"ז בס' תולדות שמואל סוף מצוה לא כתב טעם לשבח שנשים לא יבדילו לעצמן כעין מה שכתב במג"א משם השלה"ק בטעם שנשים לא נהגו לקדש הלבנה מפני שהם גרמו פגם הלבנה וכטע"ז כ' בשלה"ק בטעם שנשים אין שותים מכוס של הבדלה כמו כן נמי גבי הבדלה אילולי חטא אדם הראשון היה מיד יום שכולו שבת ומנוחה לחיי העולמים (ולא היה שייך ענין הבדלה בין קדושת שבת לימות החול), מיהו לענ"ד שאף להשלה"ק הנ"ל אין הכונה שעל כן יש איסור לנשים לקדש הלבנה אלא שלא נהגו להחמיר על עצמן כמו שמחמירות לקיים שאר כל מעשהז"ג.